




















Comisia pentru drepturile omului, culte 


şi problemele minorităţilor naţionale 














		Domnului deputat


			Traian Decebal Remeş,


		Preşedintele Comisiei pentru buget, finanţe şi bănci














AVIZ


asupra propunerii legislative privind posibilitatea înmatriculării unui autoturism de mică sau medie capacitate cilindrică  de către deponenţii la C.E.C., până în 1990, a unei sume în vederea achiziţionării unui autoturism











		Biroul   permanent   al Camerei Deputaţilor a trimis, cu adresa nr. 348 din 22 ianuarie 1998, Comisiei pentru drepturile omului, culte şi problemele minorităţilor naţionale, propunerea legislativă privind posibilitatea înmatriculării unui autoturism de mică sau medie capacitate cilindrică  de către deponenţii la C.E.C., până în 1990, a unei sume în vederea achiziţionării unui autoturism.


		În şedinţa din 18 februarie 1998, comisia a analizat propunerea legislativă şi a hotărât, cu unanimitate de voturi, să nu-i acorde aviz favorabil.


		Decizia comisiei se întemeiază pe următoarele considerente:


		- prejudiciul produs celor care au depus, înainte de 22 decembrie 1989, bani la CEC în vederea cumpărării unui autoturism este unul real, cauzat de nerealizarea obiectivului vizat şi de faptul că la depunerile respective s-au acordat dobânzi mai mici decât cele practicate la depunerile obişnuite la CEC din acea perioadă. Nu mai vorbim despre devalorizarea sumelor respective sub influenţa inflaţiei ce a urmat. Soluţia de compensare propusă de iniţiatori iese, însă, din perimetrul acestor raporturi, fiind transferată într-o altă zonă, în care nu există temei legal pentru a acorda un regim vamal preferenţial acestor persoane, deoarece asta ar contraveni legislaţiei în vigoare în domeniu;


		- crearea unui regim vamal selectiv pentru persoanele în cauză poate fi o sursă de abuzuri şi afaceri ilicite cu maşinile aduse din exterior.

